נזיה ח'יר

נזיה ח'יר (בערבית: نزيه خير; ) היה משורר וסופר דרוזי ישראלי.

חייו 
נולד בדלית אל-כרמל, למד בבית ספר תיכון בעכו ואחר כך למד לתואר ראשון במדעי המדינה וספרות באוניברסיטת חיפה (1972) ולתואר שני במדעי המדינה (1976). היה נשוי לסועאד.

פרסם כעשרה ספרי שירה ופרוזה, בהם: "שירים קצרים" (1969) ו"קריאות חדשות של יסמין סורה" (1974). שיריו תורגמו לאנגלית, צרפתית, פולנית ופורטוגזית, ומבחר שיריו "מושב קבוע לחלום" יצא בעברית ב-1989. על שירתו זכה ח`יר בפרס ראש הממשלה, פרס הנשיא ופרס יצירת המופת של קהיר 1998.

ח`יר עבד כמפקח במשרד החינוך וכמרצה ללשון ולספרות במכללת גורדון והִנחה תוכנית בטלוויזיה.  הוא כיהן כמזכ"ל התאחדות הסופרים הערבים וערך את הרבעון הספרותי שלה.

לאחר מותו נקרא על שמו המתנ"ס בדלית אל-כרמל.

קישורים חיצוניים 

קטע מוקלט מראיון שנערך עם נזיה ח'יר מתוך הארכיון של תופיק חלבי (בערבית)

הערות שוליים 

דרוזים ישראלים
ישראלים שנולדו ב-1946
ישראלים שנפטרו ב-2008
דלית אל-כרמל: אישים
זוכי פרס ראש הממשלה
בוגרי אוניברסיטת חיפה
משוררים דרוזים ישראלים
סופרים דרוזים ישראלים
אנשי חינוך דרוזים ישראלים